Το ***Είμαι η Γκρέτα*** είναι ταινία ντοκιμαντέρ διεθνούς συμπαραγωγής του 2020, σε σκηνοθεσία του Νέιθαν Γκρόσμαν, με θέμα την ακτιβίστρια κατά της κλιματικής αλλαγής Γκρέτα Τούνμπεργκ. Η ταινία έκανε την παγκόσμια πρεμιέρα της στο 77ο Διεθνές Φεστιβάλ Κινηματογράφου της Βενετίας στις 3 Σεπτεμβρίου του 2020 και κυκλοφόρησε στη συνδρομητική πλατφόρμα Hulu στις 13 Νοεμβρίου του 2020.

Παραγωγή
--------

Τον Δεκέμβριο του 2019, ανακοινώθηκε ότι ο Νέιθαν Γκρόσμαν θα σκηνοθετήσει την ταινία που θα έχει ως δέμα της την Γκρέτα Τούνμπεργκ, με τη διανομή από την πλατφόρμα Hulu. 

Πρόκειται για ένα "δείγμα σύγχρονου σινεμά βεριτέ, που αποτυπώνει τόσο τις συναντήσεις της Τούνμπεργκ με αρχηγούς κυβερνήσεων και τις δημόσιες εμφανίσεις σε μεγάλης κλίμακας διαδηλώσεις, όσο και στιγμές από την προσωπική ζωή μιας ξεχωριστής έφηβης: ενός κοριτσιού που γράφει πύρινους λόγους στο παιδικό της δωμάτιο, καθώς παλεύει να ισορροπήσει το άγχος των ταξιδιών με το σύνδρομο Άσπεργκερ, τη ραγδαία αναγνωρισιμότητα με την κριτική των μίντια, την προσωπική με τη δημόσια ζωή". 

Όπως λέει και η ίδια η Γκρέτα από την αρχή σχεδόν της ταινίας: «Μόλις η κρίση του κλίματος τραβήξει την προσοχή σου, δεν μπορείς να απομακρύνεις το βλέμμα σου». «Μόλις καταλάβεις το μέγεθος του προβλήματος, δεν μπορείς να το διαγράψεις».

Κυκλοφορία
----------

Η ταινία *Είμαι η Γκρέτα* έκανε την παγκόσμια πρεμιέρα της στο 77ο Διεθνές Φεστιβάλ Κινηματογράφου της Βενετίας στις 3 Σεπτεμβρίου του 2020.  Προβλήθηκε επίσης στο Διεθνές Φεστιβάλ Κινηματογράφου του Τορόντο στις 11 Σεπτεμβρίου του 2020   και στο Filmfest του Αμβούργου στις 3 Οκτωβρίου του 2020.  Η ταινία κυκλοφόρησε στο Ηνωμένο Βασίλειο και στη Γερμανία στις 16 Οκτωβρίου του 2020 από τις εταιρείες Dogwoof και Filmwelt.  Στις Ηνωμένες Πολιτείες, η ταινία κυκλοφόρησε στις 13 Νοεμβρίου του 2020.

Αντιδράσεις
-----------

Στον ιστότοπο κριτικών Rotten Tomatoes, η ταινία έχει βαθμολογία έγκρισης 79% με βάση 81 διαφορετικές κριτικές και με μέση βαθμολογία 7 στα 10. Στη γνώμη των κριτικών του ιστότοπου για την ταινία, αναφέρεται το εξής: "Το κοινό μπορεί να μην μαθαίνει τίποτα νέο από το *Είμαι η Γκρέτα*, αλλά το συγκλονιστικό χρονικό του για τις προσπάθειες της νεαρής ακτιβίστριας είναι εμπνευσμένο".  Τέλος, στο Metacritic, το *Είμαι η Γκρέτα* έχει συγκεντρώσει μέσο όρο βαθμολογίας 69 στα 100, με βάση 20 διαφορετικές κριτικές, παρουσιάζοντας "γενικά ευνοϊκές κριτικές".

Παραπομπές
----------

1. 1 2  (Βρετανικά αγγλικά) *BBFC database*. www.bbfc.co.uk/release/i-am-greta-q29sbgvjdglvbjpwwc01mdawoti.
2. ↑  Andreeva, Nellie (16 Δεκεμβρίου 2019). «Greta Thunberg Documentary Set At Hulu, Chronicling Climate Activist's Global Rise». *Deadline Hollywood*. Ανακτήθηκε στις 1 Αυγούστου 2020.
3. ↑  «Είμαι η Γκρέτα». *Φεστιβάλ Κινηματογράφου Θεσσαλονίκης*.
4. ↑  «"Είμαι η Γκρέτα", μια ταινία ενηλικίωσης». *Protagon.gr*. Ανακτήθηκε στις 18 Ιουνίου 2021.
5. ↑  IEFIMERIDA.GR, NEWSROOM (7 Σεπτεμβρίου 2020). ««Είμαι η Γκρέτα»: Η ξεχωριστή ιστορία της Γκρέτα Τούνμπεργκ έγινε ντοκιμαντέρ -Παρουσιάστηκε στο Φεστιβάλ Βενετίας | ΚΟΣΜΟΣ». *iefimerida.gr*. Ανακτήθηκε στις 18 Ιουνίου 2021.
6. ↑  «I Am Greta». Toronto International Film Festival. Ανακτήθηκε στις 5 Σεπτεμβρίου 2020.
7. ↑  Grater, Tom (25 Αυγούστου 2020). «Toronto Sets Talks With Halle Berry, Claire Denis & Barry Jenkins; Adds David Oyelowo, Matthew Heineman Films». *Deadline Hollywood*. Ανακτήθηκε στις 5 Σεπτεμβρίου 2020.
8. ↑  «I am Greta on Filmfest Hamburg». *Filmfest Hamburg*. Αρχειοθετήθηκε από το πρωτότυπο στις 1 Φεβρουαρίου 2021. Ανακτήθηκε στις 2 Οκτωβρίου 2020.
9. ↑  Ravindran, Manori (4 Σεπτεμβρίου 2020). «Greta Thunberg Hulu Doc Gets European, North American Theatrical Release (EXCLUSIVE)». *Variety* (στα Αγγλικά). Ανακτήθηκε στις 12 Σεπτεμβρίου 2020.
10. ↑  Hersko, Tyler (10 Σεπτεμβρίου 2020). «'I Am Greta' Trailer: Hulu Doc Follows Young Climate Change Activist». *IndieWire*. Ανακτήθηκε στις 11 Σεπτεμβρίου 2020.
11. ↑  «*I Am Greta* (2020)». Rotten Tomatoes. Ανακτήθηκε στις 17 Μαρτίου 2021.
12. ↑  «*I Am Greta* Reviews». Metacritic. Ανακτήθηκε στις 5 Δεκεμβρίου 2020.